ગાંધીનગર જેવા શાંત શહેરમાં છેલ્લા ઘણા સમયથી બાઇકરોનો ત્રાસ વધી જતા સ્થાનિકો રસ્તે જતા ડરનો અનુભવ કરી રહ્યા હોય તેવુ સુત્રો દ્વારા જાણવા મળ્યુ છે. રાત્રે જમ્યા બાદ ફરવા માટે આવતા લોકોની ફરીયાદ છે કે બાઇકરોનાં સ્ટંન્ટથી તેમના બાળકો ડરી જાય છે અને રડવા લાગે છે. પોલીસને આ મામલે મૌખિક ફરીયાદ કરતા મિહિરભાઇ પરમારે જણાવ્યું હતુ કે, હુ મહાત્મા મંદિરથી વિધાનસભા જતા રોડ પર રોજ જમ્યા બાદ વૉક કરવા માટે નિકળુ છુ, જ્યા છેલ્લા કેટલાક સમયથી બાઇક સવાર બે થી ત્રણ ગ્રુપ છે જે અહી સ્ટંન્ટ અને રેસ લગાવે છે, જેથી વૉઇસ પોલ્યુશન તો થાય જ છે પણ સાથે લોકો ડરી પણ જાય છે. મિહિરભાઇએ વધુમાં જણાવ્યુ હતુ કે, અહી આવતા બાઇકરો મોટાભાગનાં યુવા વર્ગનાં છે, જેમની પાસે બુલેટ, કેટીએમ જેવા રેસિેંગ બાઇક છે.